AKADEMIJA TEHNIČKIH ZNANOSTI HRVATSKE

ODJEL GRAFIČKOG INŽENJERSTVA

PREDSJEDNIŠTVU

**1. Pregled rada Odjela u 2018. godini**

Članovi Odjela/Centra su angažirani na organizaciji i provedbi simpozija sudjelovanjem, u odborima kao i tijelima simpozija. Članovi Odjela za grafičko inženjerstvo učestvovali su u organizaciji tri Međunarodne konferencije:

1. Međunarodne konferencije Printing & Design 2018 (16.03. i 17.03.2018.)

Za istu konferenciju je bilo prijavljeno 70 sudionika s održanih 55 znanstvenih radova. Konferencija se održavala u tri sekcije paralelno: jedna u dvorani Školske knjige, druga u dvorani Grafičkog fakulteta i treća u Krapini. Izlaganja su bila u streamingu za širu publiku. Odabrani radovi predloženi su za objavu u časopisu Polytehnic& Design kao i za časopis Acta Graphica

2. Međunarodna konferencije tiskarstva, dizajna i komunikacija ''Blaž Baromić'' 2018. U Senju (od 12.09. do 15.09.2018)

Bilo je prijavljeno 150 sudionika I 80 prijavljenih radova. Odabrani radovi predloženi su za objavu u časopisu Polytehnic& design te za časopis Acta Graphica. Održan je okrugli stol s temom:” Standardi zanimanja u području grafičke tehnologije, multimedije i vizualnih komunikacija”.

3. Međunarodna konferencije za materijale, tribologiju i recikliranje “MATRIB'' u Veloj Luci na Korčuli (od 27.06. do 29.06.2018)

Članovi odjela sudjeluju aktivno u odborima časopisa Polytehnic& Design kao i časopisa Acta Graphica koji je pod pokroviteljstvom Akademije.

Tijekom 2018. godine članovi Odjela objavili su 27 rada u raznim publikacijama, te 17 sudjelovanja na simpozijima.

Članovi odjela su bili aktivni članovi programskih odbora, znanstvenih, organizacijskih odbora ili kao recenzenti s 26 takvih aktivnosti.

Na Grafičkom fakultetu Sveučilišta u Zagrebu održana je dvodnevna (6.11. i 7.11.2018) reakreditacija Preddiplomskog i diplomskog studija. Članovi odjela su dali veliki doprinos prilikom reakreditacijskih sastanaka kao i predsjednik HATZ-u u ulozi vanjskog dionika).

Odjel Grafičkog inženjerstva je bio aktivni sudionik u stvaranju alumni udruge (AMAC GRF-a) Grafičkog falulteta

Odjel je održao 2 sastanka na Grafičkom fakultetu i tri e-sastanka s tematikom aktivnosti i reguliranjem članstva.

**2. Plan rada Odjela za 2019. Godinu**

Odjel grafičkog inženjerstva aktivno će se uključiti u organizaciju triju znanstvenih konferencija s ciljem pokroviteljstva od HATZ-a:

1.Međunarodne konferencije Printing & Design 2019, Zagreb

2. Međunarodne konferencije tiskarstva, dizajna i komunikacija ''Blaž Baromić'' 2019., Senj

3. Međunarodne konferencije MATRIB 2019., Vela Luka

Za Engineering Power se predviđa gost urednik iz Odjela i tri do četiri članka iz područja grafičkog inženjerstva.

Članovi odjela će biti aktivni članovi programskih odbora časopisa, znanstvenih, organizacijskih odbora konferencija kao i recenzenti časopisa, posebno časopisa Polytechnic&Design i Acta Graphica.

Članovi odjela će surađivati u izradi poglavlja Grafičke tehnologije Hrvatske tehničke enciklopedije.

Odjel će organizirati barem dva predavanja s tematikom grafičkog inžinjerstva, multimedije i vizualnih komunikacija i barem dva okrugla stola s temom obrazovanja u području grafičke tehnologije na kojima bi sudjelovali najznačajniji gospodarstvenici iz tog područja.

Tajnik Odjela grafičkog inženjerstva

prof. dr. sc. Klaudio Pap